**POGODBA št . 4302-\_\_\_\_/2020**

ki sta jo sklenila:

**DOM STAREJŠIH OBČANOV ČRNOMELJ**, Ul. 21. oktobra 19c, kot naročnik, ki ga zastopa direktorica Valerija Lekić Poljšak.

ID številka za DDV: SI 54512336

**in**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**, kot dobavitelj, ki ga zastopa \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ .

ID številka za DDV: SI \_\_\_\_\_\_\_\_\_\_\_\_\_\_\_\_\_\_\_\_\_\_\_

**UVODNE DOLOČBE**

1. **člen**

Naročnik je za oddajo javnega naročila za **dobavo ekstra lahkega kurilnega olja** izvedel postopek oddaje javnega naročila male vrednosti št. 4300-2/2020, objavljenega na Portalu javnih naročil z dne \_\_\_\_\_\_\_\_\_\_\_\_, pod številko objave \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ z namenom sklenitve pogodbe za dobavo ekstra lahkega kurilnega olja za obdobje dveh let.

Dobavitelj je v prejšnjem odstavku navedenem postopku oddal svojo ponudbo.

S to pogodbo se naročnik in dobavitelj dogovorita o pogojih izvajanja predmetnega javnega naročila.

Sestavni del te pogodbe so pogoji določeni z dokumentacijo za oddajo javnega naročila in s ponudbeno dokumentacijo dobavitelja.

**PREDMET POGODBE**

1. **člen**

Predmet te pogodbe je **sukcesivna dobava ekstra lahkega kurilnega olja (KOEL)** za potrebe naročnikaza obdobje dveh let v skladu z razpisnimi pogoji in ponudbo dobavitelja. Ocenjena količina za obdobje dveh let je  **140.000 l,** predvideno je sedem dobav po 10.000 l v obdobju enega leta. Ocenjena količina in število predvidenih dobav ne zavezujeta naročnika in se lahko tekom izvajanja predmetnega javnega naročila spremenita (povečata ali zmanjšata) glede na dejanske potrebe.

1. **člen**

Dobavitelj se obvezuje, da bo ves čas trajanja te pogodbe spoštoval vse zahteve naročnika, navedene v razpisni dokumentaciji za to predmetno javno naročilo in svojo ponudbo, na podlagi katere je bil izbran.

**OBLIKOVANJE IN SPREMINJANJE CENE**

1. **člen**

Ponudbena cena dobavitelja je določena s ponudbenim predračunom, ki je sestavni del te pogodbe in znaša:

|  |  |
| --- | --- |
| Cena brez DDV na enoto (1 liter) v EUR  (najnižja po ponudnikovem veljavnem ceniku na dan 17.6.2020 |  |
| Popust (%)1 |  |
| Cena brez DDV na enoto (1 liter) v EUR z vključenim popustom |  |
| Vrednost brez DDV z vsemi dajatvami in popustom (v EUR) za količino 140.000 l |  |
| DDV 22%: |  |
| Vrednost z DDV z vsemi dajatvami in popustom (v EUR) za količino 140.000 l |  |

1 Popust na ponudbeno ceno brez DDV z vsemi dajatvami v % je fiksen za celotni čas sklenitve te pogodbe.

V primeru spremembe zakona, ki ureja davek na dodano vrednost, s katerim se spremeni davčna stopnja za blago, ki je predmet te pogodbe, se lahko cene korigirajo v višini nastale davčne spremembe z dnem veljavnosti nove davčne stopnje.

**ROK PLAČILA**

1. **člen**

Dobavitelj izstavi naročniku e-račun na podlagi dobavnice, podpisane s strani naročnika. Podpisana dobavnica je priloga k računu.

Naročnik se obveže dobavljeno blago plačati v roku 30 dni po prejemu e-računa na transakcijski račun dobavitelja.

Dobavitelj lahko izstavi en e-račun za več dobav skupaj.

V primeru zamude pri plačilu lahko dobavitelj zaračuna zakonite zamudne obresti.

1. **člen**

Od 1.1.2015 dalje je dobavitelj dolžan račune posredovati naročniku izključno v elektronski obliki (e-račun), skladno z Zakonom o spremembah in dopolnitvah Zakona o opravljanju plačilnih storitev za proračunske uporabnike (Ur. l. RS, št. 111/2013) ter skladno s Pravilnikom o standardih in pogojih izmenjave elektronskih računov prek enotne vstopne in izstopne točke pri Upravi Republike Slovenije za javna plačila (Ur. l. RS, št. 9/2011 in 109/2012).

**DOBAVA IN PREVZEM**

1. **člen**

Dobavitelj se obvezuje, da bo dobavil naročniku blago, ki je predmet te pogodbe, na podlagi njegovega naročila oddanega med 7.00 in 14.00 uro v roku dveh (2) delovnih dni od prejema naročila. Naročilo bo naročnik posredoval po telefonu ali po e-pošti kontaktni osebi za sprejem naročil, ki jo bo dobavitelj določil ob podpisu pogodbe.

V primeru naročila, označenega kot nujno naročilo, bo dobavitelj dobavil naročeno blago v roku največ 5 ur od prejema naročila, v kolikor bo naročilo oddano na delovni dan do 8.00 ure.

1. **člen**

Oseba določena za prevzem s strani naročnika takoj ob prevzemu blaga opravi količinski prevzem. Dobavitelj naročniku ob prevzemu blaga predloži dobavnico. Dejansko prevzete količine se morajo ujemati s količinami navedenimi na dobavnici .

1. **člen**

Kakovost blaga mora ustrezati standardom za kvaliteto in predpisom veljavnim v Republiki Sloveniji. Naročnik lahko od dobavitelja zahteva dokazila o kakovosti blaga, ki ga izda za to pooblaščena strokovna institucija.

V primeru reklamacije ob dobavi neustreznega ali nekvalitetnega blaga oziroma neustrezne količine, se sestavi reklamacijski zapisnik. V primeru takojšnje reklamacije, to je ob prevzemu blaga, mora biti reklamacija opisana tudi na vseh izvodih dobavnice. V primeru, ko se napaka odkrije kasneje, naročnik obvesti dobavitelja, da komisijsko ugotovita dejstva.

Dobavitelj je oporečno blago dolžan zamenjati takoj oziroma najkasneje v roku enega dneva po prijavi reklamacije. Dobavitelj je dolžan pokriti stroške, ki bi naročniku nastali na napravah za izgorevanje zaradi slabe kvalitete kurilnega olja.

1. **člen**

Dobavitelj je dolžan izvajati dobavo z vozili, ki so v skladu z veljavnimi predpisi o prevozu nevarnih snovi v Republiki Sloveniji in primernimi za razvoz energenta, ki je predmet te pogodbe.

1. **člen**

Ob podpisu te pogodbe oziroma najkasneje v roku 10 dni od podpisa pogodbe je dobavitelj dolžan izročiti naročniku menico z menično izjavo za zavarovanje za dobro izvedbo pogodbenih obveznosti, v višini 10% ponudbene vrednosti za ocenjeno količino ekstra lahkega kurilnega olja (140.000 l) z DDV, plačljivo na prvi poziv in veljavno do 31.8.2022.

Naročnik bo menico za dobro izvedbo pogodbenih obveznosti unovčil do največ 10 % ocenjene vrednosti pogodbe za obdobje enega leta (z DDV):

* če se bo izkazalo, da dobavitelj v celoti ali delno ne opravlja v skladu s pogodbo, zahtevami razpisne dokumentacije ali ponudbeno dokumentacijo**;**
* če dobavitelj ne spoštuje predpise s področja delovnega in socialnega prava;
* če dobavitelj odstopi od pogodbe;
* če bo naročnik razdrl pogodbo zaradi razlogov na strani dobavitelja;
* če dobavitelj naročniku povzroči škodo, ki je ne povrne v roku osem (8) dni po pozivu naročnika,
* če dobavitelj naročniku poda zavajajoče ali lažne informacije, podatke ali dokumente, zaradi česar mora naročnik javno naročilo razveljaviti ali modificirati.

**SKRBNIK POGODBE**

1. **člen**

Skrbnik pogodbe na strani naročnika je \_\_\_\_\_\_\_\_\_\_\_\_\_\_\_\_, na strani dobavitelja pa \_\_\_\_\_\_\_\_\_\_\_\_\_\_\_\_.

**RAZVEZNI POGOJ**

1. **člen**

Ta pogodba je sklenjen pod razveznim pogojem, ki se uresniči v primeru izpolnitve ene od naslednjih okoliščin:

* če bo naročnik seznanjen, da je sodišče s pravnomočno odločitvijo ugotovilo kršitev obveznosti delovne, okoljske ali socialne zakonodaje s strani dobavitelja ali njegovega podizvajalca ali
* če bo naročnik seznanjen, da je pristojni državni organ pri dobavitelju ali njegovem podizvajalcu v času izvajanja pogodbe ugotovil najmanj dve kršitvi v zvezi:
  + s plačilom za delo,
  + z delovnim časom,
  + s počitki,
  + z opravljanjem dela na podlagi pogodb civilnega prava kljub obstoju elementov delovnega razmerja ali v zvezi z zaposlovanjem na črno

in za kateri mu je bila s pravnomočno odločitvijo ali več pravnomočnimi odločitvami izrečena globa za prekršek.

Razvezni pogoj se uresniči pod pogojem, da je od seznanitve s kršitvijo in do izteka veljavnosti pogodbe še najmanj šest mesecev oziroma če dobavitelj nastopa s podizvajalcem pa tudi, če zaradi ugotovljene kršitve pri podizvajalcu dobavitelj ne nadomesti ali zamenja tega podizvajalca na način določen v skladu s 94. členom ZJN-3 in določili te pogodbe v roku 30 dni od seznanitve s kršitvijo.

V primeru izpolnitve razveznega pogoja se šteje, da je pogodba razvezana z dnem sklenitve nove pogodbe o izvedbi javnega naročila za predmetno naročilo. O datumu sklenitve nove pogodbe bo naročnik obvestil dobavitelja.

Če naročnik v roku 30 dni od seznanitve s kršitvijo ne začne novega postopka javnega naročila, se šteje, da je pogodba razvezana trideseti dan od seznanitve s kršitvijo.

**PROTIKORUPCIJSKA KLAVZULA**

1. **člen**

V primeru, da se ugotovi, da je pri izvedbi javnega naročila, na podlagi katerega je podpisana ta pogodba ali pri izvajanju te pogodbe kdo v imenu ali na račun druge stranke, predstavniku naročnika obljubil, ponudi ali dal kakšno nedovoljeno korist za pridobitev tega posla ali za sklenitev tega posla pod ugodnejšimi pogoji ali za opustitev dolžnega nadzora nad izvajanjem pogodbenih obveznosti ali za drugo ravnanje ali opustitev, s katerim je naročniku povzročena škoda ali je omogočena pridobitev nedovoljene koristi predstavnikom naročnika ali drugi stranki pogodbe ali njenemu predstavniku, zastopniku, posredniku, je ta pogodba nična.

**KONČNE DOLOČBE**

1. **člen**

Če katerokoli od določil te pogodbe je ali postane neveljavno, to ne vpliva na ostala določila pogodbe. Neveljavno določilo se nadomesti z veljavnim, ki mora čim bolj ustrezati namenu, ki ga je želelo doseči neveljavno določilo.

1. **člen**

Stranki pogodbe se dogovorita, da bosta pri tolmačenju posameznih določb te pogodbe ter za ostala razmerja med strankama uporabljala Obligacijski zakonik (Ur. l. RS, št. 97/07).

1. **člen**

Pogodbeni stranki se zavezujeta, da bosta morebitne spore reševali sporazumno. V kolikor to ne bo mogoče, spore rešuje stvarno pristojno sodišče glede na sedež naročnika.

1. **člen**

Ta pogodba je sestavljen v dveh (2) enakih izvodih, od katerih prejme naročnik en (1) in dobavitelj en (1) izvod.

**DOBAVITELJ: NAROČNIK:**

|  |  |
| --- | --- |
| \_\_\_\_\_\_\_\_\_\_\_\_\_\_\_\_\_\_\_\_\_\_\_\_ | Dom starejših občanov Črnomelj |
| \_\_\_\_\_\_\_\_\_\_\_\_\_\_\_\_\_\_\_\_\_\_\_\_ | Ul. 21. oktobra 19c, Črnomelj |
|  |  |
| \_\_\_\_\_\_\_\_\_\_\_\_\_\_\_\_\_\_\_\_\_\_\_\_ | Valerija Lekić Poljšak |
| \_\_\_\_\_\_\_\_\_\_\_\_\_\_\_\_\_\_\_\_\_\_\_\_ | direktorica |

Priloga:

* razpisna dokumentacija naročnika
* ponudbena dokumentacija dobavitelja
* menica z menično izjavo dana v skladu s to pogodbo